Dam igawdi l-liberta mill-Milied sa San Stiefnu. Hekk jista jingħad għal raġel Libjan, li wara 5 ijiem biss li ilu li ħareġ mill-ħabs, reġa ntbagħat 18-il xahar ħabs. Dan hekk kif ammetta li seraq xalel u mwies minn diversi ħwienet li jinsabu fi Triq ir-Repubblika fil-Belt Valletta. Il-Libjan ammetta wkoll li hedded lill-pulizija u m'obdijhomx waqt li kien fil-lock up. Fis-seduta tal-Ħadd, quddiem il-Maġistrat Astrid May Grima, l-avukat tal-għajnuna legali qalet li l-akkużat ibati minn problemi psikjatriċi. Apparti s-sentenza ta' ħabs, huwa kien immultat 800 ewro.